《和徐之才春晴偶成句皆双关》
宋代·冯山

云容收雨意，草色妒花妍。诗苦是真乐，酒醒方烂眠。

园亭无限景，笋蕨不论钱。耳目因成僻，江山似有缘。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。